**Նիկոլաս Կիֆեր** (գերմ.՝ Nicolas Kiefer, ծնվել է 1977 թվականի հուլիսի 5, Հոլցմինդեն, Ստորին Սաքսոնիա, Գերմանիա), գերմանացի նախկին պրոֆեսիոնալ թենիսիստ։ Նա դուրս է եկել 2006 թվականի Ավստրալիայի բաց առաջնության կիսաեզրափակիչ և Ռայներ Շուտլերի հետ միասին արծաթե մեդալ է շահել 2004 թվականի Աթենքի Օլիմպիական խաղերի զուգախաղի մրցաշարում։ Կարիերայի ընթացքում նրա լավագույն արդյունքը եղել է թիվ 4 ռակետ, որին նա հասել է 2000 թվականի հունվարին։

Ընդհանուր տեղեկություն
----------------------

Նիկոլաս Կիֆերը ծնվել է 1977 թվականի հուլիսի 5-ին գերմանացու և ֆրանսուհու ընտանիքում։ Դպրոցն ավարտել է 1997 թվականին, նախքան պրոֆեսիոնալ թենիս անցնելը։ 2010 թվականին Նիկոլասի ընկերուհի Աննա ծննդաբերել է դուստր՝ Մաբել Էմիլիեն։

Կիֆերը գլխավորում է Aktion Kindertraum («Երեխաների երազանքների իրականացում») բարեգործական կազմակերպությունը։ Հիմնադրամի նպատակն է հանդիսանում ծանր հիվանդ երեխաների երազանքների իրականացումը։ Մարզական մականունն է «Կիվի»։

Մարզական կարիերա
----------------

### 1995-2005 թվականներ

Կիֆերը համարվել է ականավոր պատանի թենիսիստ։ Նա հաղթանակ է տարել Ավստրալիայի և ԱՄՆ բաց առաջնությունների պատանեկական մրցաշարերում, եղել է Ուիմբլդոնի մրցաշարի և Ֆրանսիայի բաց առաջնության պատանեկական մրցաշարերի եզրափակիչի մասնակից, եղել է պատանիների աշխարհի թիվ 2 ռակետ, 1995 թվականին, 18 տարեկան հասակում։

2000 թվականի հունվարի 10-ին երկրորդ անգամ հասել է Ավստրալիայի բաց առաջնության քառորդ եզրափակիչ, որից հետո զբաղեցրել է Համաշխարհային դասակարգման աղյուսակի 4-րդ հորիզոնականը՝ բարձրագույն ցուցանիշը կարիերայի ընթացքում։

### 2006-2007 թվականներ

Կիֆերը հայտնի է դարձել 2006 թվականի հունվարի 25-ին, Ավստրալիայի բաց առաջնության քառորդ եզրափակիչ հանդիպման ժամանակ։ Սեբաստիան Գրոժանի հետ հինգ սեթանոց մարաթոնյան հանդիպման որոշիչ սեթի ժամանակ Կիֆերը ռակետը նետել է ցանցի կենտրոն։ Գրոժանը կորցրել է կենտրոնացումը և գնդակով հարվածել ցանցին։ Գրոժանը բողոքարկել է, որ ռակետը շաղել է իր ուշադրությունը։ Մրցավար Կառլոս Բեռնարդեսն ասել է, որ ինքը չի հավատում, որ գործողությունը եղել է մտածված և նշել, որ Գրոժանն արդեն հարվածել էր գնդակին, մինչ ռակետի նետելը և այն չէր կարոց ազդեցություն ունենալ։ Վերջ ի վերջո, Գրոժանը պերտվել է հինգերորդ սեթում և Կիֆերը դուրս է եկել կիսաեզրափակիչ, որտեղ նրան պարտության է մատնել 2004 թվականի մրցաշարի հաղթող Ռոջեր Ֆեդերերը։

Կիֆերը 2006 թվականի Ֆրանսիայի բաց առաջնության ընթացքում վնասել է դաստակը և մրցաշարերին վերադարձել է 2007 թվականի հուլիսի 5-ին, ATP վարկանիշային աղյուսակում իջնելով 404-րդ հորիզոնական։ Նա հայտարարել է, որ ինքը «հոգնել է սպասելուց և կրկին սկսել է ճանապարհորդել և տեսնել իր անունը ցուցատախտակի վրա»։ Կիֆերը վերադարձել է 2007 թվականի Gerry Weber Open մրցաշարի նախօրյակին, առաջին շրջանում պարտվելով ապագա հաղթող Տոմաշ Բերդիխին։ Ուիմբլդոնի մրցաշարում նա հասել է երրորդ շրջան՝ 30-րդ դասակարգված Ֆիլիպո Վոլանդրիի և Ֆաբրիս Սանտորոյի նկատմամբ հաղթանակներից հետո, սակայն այնտեղ չորս սեթում, որից երեքը թայ-բրեյքներում, պարտվել է Նովակ Ջոկովիչին։ Նյուպորտի մրցաշարում նա պարտվել է առաջին շրջանում։ Վնասվածքից վերադառնալուց հետո իր չորրորդ մրցաշարում՝ Լոս Անջելեսում, նա հասել է մինչև կիսաեզրափակիչ, որտեղ պարտվել է Ռադեկ Շտեպանեկին։ Բացի այդ, նա հաջող ելույթ է ունեցել 2007 թվականի Մադրիդի «Մասթերս» մրցաշարում, որտեղ նա քառորդ եզրափակիչում հաղթել է 5-րդ դասակարգված Ֆերնանդո Գոնսալեսին և կիսաեզրափակիչում պարտվել է 1-ին դասակարգված Ռոջեր Ֆեդերերին՝ 6-4, 6-4։

### 2008 թվական

2008 թվականի մրցաշրջանը նա անհաջող է սկսել, Ավստրալիայի բաց առաջնության առաջին շրջանում պարտվելով աշխարհի նախկին թիվ 1 ռակետ Խուան Կառլոս Ֆեռերոյին, Ինդիան Ուելսի «Մասթերս»-ում՝ Դուդի Սելային, Մայամիի «Մասթերս»-ի երրորդ շրջանում՝ աշխարհի թիվ 2 ռակետ Ռաֆայել Նադալին, Մոնտե Կարլոյի «Մասթերս»-ի երկրորդ շրջանում՝ Ֆիլիպ Կալշրայբերին, Հռոմի «Մասթերս»-ի առաջին շրջանում՝ Խուան Կառլոս Ֆեռերոյին։ Նրա առաջին նշանակալից արդյունքը եղել է Համբուրգի «Մասթերս» մրցաշարի քառորդ եզրափակիչը՝ աշխարհի թիվ 10 ռակետ Ստանիսլաս Վավրինկայի և թիվ 4 ռակետ Նիկոլայ Դավիդենկոյի նկատմամբ հաղթանակներից և երեք սեթում Անդրեաս Սեպիին պարտվելուց հետո։ Ուիմբլդոնի մրցաշարի երրորդ շրջանում նա պարտվել է Ռաֆայել Նադալին։ 2008 թվականի մրցաշարջանի ընթացքում նա Տորոնտոյի «Canada Masters» մրցաշարում, 31 տարեկան հասակում և վարկանիշային 37-րդ հորիզոնականում գտնվելով, հասել է կարիերայում իր առաջին եզրափակիչին «Մասթերս» մրցաշարերում, նախկին 73 փորձերի ընթացքում հասնելով միայն կիսաեզրափակիչ 1999 և 2004 թվականների «Canada Masters»-ում (պարտվել է Թոմաս Յոուհանսոնին և Էնդի Ռոդիկին) և 2007 թվականի Մադրիդի «Մասթերս»-ում (պարտվել է Ռոջեր Ֆեդերերին)։ Եզրափակիչի ճանապարհին նա հաղթել է Մարդի Ֆիշին՝ 7-5 7-6 (4), 15-րդ դասակարգված Միխայիլ Յուժնիին՝ 7-6 (4) 7-5, 4-րդ դասակարգված Նիկոլայ Դավիդենկոյին՝ 4-6 6-4 6-4, 7-րդ դասակարգված Ջեյմս Բլեյքին՝ 6-1 6-2, և Ժիլ Սիմոնին՝ 6-7 (4) 6-3 7-6 (5)։ Եզրափակիչում նա պարտություն է կրել Ռաֆայել Նադալից՝ 6-3, 6-2։ Իր այդ հաջողության արդյունքում նա կրկին վերադարձել է Թոփ 20, զբաղեցնելով 19-րդ հորիզոնականը։

### 2009-2010 թվականներ

2009 թվականին նա Գերմանիան էր ներկայացնում Հոպմանի գավաթում՝ 19-ամյա Սաբինա Լիսիցկիի հետ միասին։ Առաջին խաղում նա պարտվել է Ավստրալիան ներկայացնող Լեյթոն Հյուիթին՝ 6-7 (6) 6-3 6-2, ով վեց ամիս բացակայում էր մրցաշարերից վնասվածքի պատճառով։ մենախաղի երկրորդ խաղում Կիֆերը կրկին պարտություն է կրել, այս անգամ ԱՄՆ-ն ներկայացնող Ջեյմս Բլեյքին՝ 7-6 (4) 6-7 (8) 6-4։ Այնուամենայնիվ, Կիֆերը Լիսիցկիի հետ միասին հաղթել են Ավստրալիայի և ԱՄՆ-ի հավաքականների դեմ զուգախաղերում։ Մենախաղի երրորդ հանդիպման ընթացքում Կիֆերը Սլովակիան ներկայացնող Դոմինիկ Հրբաթիի դեմ խաղի առաջին սեթում վնասել է ոտնաթաթը՝ 3-1 հաշվով խաղը շահելու պայմաններում։ Այդ վնասվածքը թույլ չի տվել նրան մասնակցել 2009 թվականի Ավստրալիայի բաց առաջնությանը։ Նա կրկին կորտ է վերադարձել Դևիսի գավաթի Ավստրիայի դեմ հանդիպման ժամանակ, որի ընթացքում նա Ֆիլիպ Կոլշրայբերի հետ զույգով չորս սեթում հաղթանակ են տարել Յուլիան Նոուլի և Ալեքսանդր Պեյաի նկատմամբ՝ 6-3 7-6 (6) 3-6 6-4։ Կիֆերթ խաղացել է նաև մենախաղում, չորրորդ հանդիպման ժամանակ մրցակցելով Յուրգեն Մելցերի հետ, որում Կիֆերը հաղթանակ է տարել երեք սեթում՝ 7-6 6-4 6-4 և Գերմանիային հաղթանակ է պարգևել Ավստրիայի դեմ մրցախաղում։ Այնուհետև Կիֆերը մասնակցել է Ինդիան Ուելսի BNP Paribas Open մրցաշարին, որտեղ նա երկրորդ շրջանում հաղթել է Բոբի Ռեյնոլդսին՝ 6-4 6-2, սակայն երրորդ շրջանում պարտվել է Էնդի Ռոդիկին՝ 6-4 7-6 (4)։

Նիկոլաս Կիֆերը 2009 թվականի Ֆրանսիայի բաց առաջնությունում
2009 թվականի Մայամիի «Sony Ericsson Open» մրցաշարում Կիֆերը երկրորդ շրջանում 5-7, 7-6(5), 6-2 հաշվով հաղթել է Ֆաբրիս Սանտորոյին։ Երրորդ շրջանում նա պարտվել է աշխարհի 2-րդ ռակետ Ռոջեր Ֆեդերերին՝ 6-4, 6-1։ Մոնտե Կարլոյի «Rolex Masters» մրցաշարում Կիֆերը առաջին շրջանում պարտվել է որակավորված Անդրեաս Բեկին՝ 1-6, 7-6(1), 6-4։ Հռոմի «Internazionali BNL d'Italia» մրցաշարում Կիֆերը կրկին պարտվել է առաջին շրջանում, Խուան Մոնակոյին՝ 6-2, 6-3։ «BMW Open» մրցաշարում նա պարտվում էր Էռնեստս Գուլբիսին՝ 2-6 0-2, սակայն արդյունքում հաղթանակի է հասել 2-6, 6-3, 6-2 հաշվով։ խաղից հետո Կիֆերն ասել է. «Գրունտը և ես՝ մենք երբեք չենք լինի լավագույն ընկերներ»։ Կիֆերը տառապում էր մեջքի ցավերից, ինչը, վերջ ի վերջո, նրան սպիպել է հաջորդ շրջանում զիջել Ժերեմի Շարդիին՝ 6-4, 7-6(9)։ Մադրիդի «Mutua Madrilena Madrid Open» մրցաշարում նա պարտվել է Թոմի Ռոբրեդոյին՝ 3-6, 6-2, 6-2։ Այնուհետև Կիֆերը խաղացել է «ARAG World Team Cup» աշխարհի թիմային առաջնությունում, որում նա Միխայիլ Զվերևի հետ միասին խաղում էր զուգախաղում։ Նրանք հաղթել են իրենց բոլոր հանդիպումներում և Գերմանիայի հավաքականը հասել է եզրափակիչ, սակայն պարտվել են Սերբիայի հավաքականին, քանի որ գերմանացիները պարտվել են մենախաղի երկու հանդիպումներում։ Չնայած պարտությանը, Կիֆերը և Զվերևը հաղթել են իրենց զուգախաղի մրցախաղում, առավելության հասնելով Վիկտոր Տրոիցկիի և զուգախաղի աշխարհի թիվ մեկ ռակետ Նենադ Զիմոնիչի նկատմամբ՝ 7-5, 4-6, 10-7։ Այնուհետև նա մասնակցել է Ֆրանսիայի բաց առաջնությանը, որտեղ նա չորս սեթում հաղթել է որակավորված Իլյա Բոզոլյացին՝ 7-6(4), 3-6, 7-5, 6-4։ Այնուամենայնիվ, Կիֆերը երկրորդ շրջանում հինգ սեթում պարտվել է աշխարհի 14-րդ ռակետ Դավիդ Ֆերերին՝ 6-3, 5-7, 6-4, 3-6, 6-2։ Չնայած այդ պարտությանը, Կիֆերը նշել է, որ նա հպարտ է, որ գրունտային ծածկույթի վրա աշխարհի լավագույն թենիսիտներից մեկի դեմ խաղացել է մինչև հինգերորդ սեթը, քանի որ գրունտը հանդիսանում է Կիֆերի առավել քիչ սիրելի ծածկույթը։ Խոտածածկի շրջանը Կիֆերը սկսել է իր սիրելի մրցաշարում՝ «Gerry Weber Open»-ում, մասնակցությամբ։ Առաջին շրջանում նա հաղթել է Վիկտոր Տրոիցկիին՝ 6-2, 6-1, սակայն երկրորդ շրջանում պարտվել է Յուրգեն Մելցերին՝ 1-6 հաշվով պարտվելիս որովայնի շրջանում մկանային լարվածության պատճառով պայքարը դադարեցնելուց հետո, ինչը նրան ստիպել է նաև հրպաժարվել զուգախաղի մրցաշարից, որտեղ նա Միխայիլ Զվերևի հետ միասին հասել էին կիսաեզրափակիչ։ Կիֆերը մասնակցություն է ունեցել Ուիմբլդոնի մրցաշարին, չնայած ամբողջովին չէր վերականգնվել վնասվածքից։ Դա իր արտացոլումն է ստացել Ֆաբրիս Սանտորոյի հետ մրցախաղում, որտեղ Կիֆերը պարտվել է երեք սեթում՝ 6-4, 6-2, 6-2։ Այնոկհետևլ Կիֆերը Գերմանիայի հավաքականի կազմում խաղացել է Դևիսի գավաթի Իսպանիայի դեմ քառորդ եզրափակիչ խաղում։ Նա Միխայիլ Զվերևի հետ մասնակցել է իսպանացիներ Ֆերնանդո Վերդասկո-Ֆելիսիանո Լոպես զույգի դեմ զուգախաղում։ Կիֆերը և Զվերևը պարտություն են կրել՝ 6-3, 7-6(1), 6-7(6), 6-3։ ԱՄՆ բաց առաջնության առաջին շրջանում նա հաղթել է Միխայիլ Լլոդրային՝ 6-3, 6-4, 6-4, սակայն երկրորդ շրջանում պարտվել է 3-րդ դասակարգված Ռաֆայել Նադալին՝ 0-6, 6-3, 3-6, 4 -6։

2010 թվականի մրցաշրջանում նա մասնակցել է ընդամենը հինգ մրցաշարի, որից չորսում պարտվել է առաջին իսկ շրջանում, իսկ մեկում՝ երկրորդ շրջանում։ Այնուհետև նա դադարեցրել է մասնակցությունը պրոֆեսիոնալ մրցաշարերում և հայտարարել պրոֆեսիոնալ կարիերայի ավարտի մասին։

Գլխավոր եզրափակիչներ
--------------------

### Օլիմպիական խաղեր

#### Զուգախաղ 1 (1 արծաթե մեդալ)

| Արդյունք | Թվական | Մրցաշար | Ծածկույթ | Խաղընկեր | Մրցակիցներ | Հաշիվ |
| --- | --- | --- | --- | --- | --- | --- |
| Արծաթ | 2004 | Աթենքի օլիմպիադա | Հարդ | Գերմանիա Ռայներ Շուտլեր | Չիլի Ֆերնանդո Գոնսալես Չիլի Նիկոլա Մասու | 2–6, 6–4, 6–3, 6–7(7–9), 4–6 |

### Մասթերս շարքի մրցաշարերի եզրափակիչներ

#### Մենախաղ 1 (0 տիտղոս, 1 պարտություն)

| Արդյունք | Թվական | Մրցաշար | Ծածկույթ | Մրցակից | Հաշիվ |
| --- | --- | --- | --- | --- | --- |
| Պարտություն | 2008 | Canada MastersՏորոնտո | Հարդ | Իսպանիա Ռաֆայել Նադալ | 3–6, 2–6 |

ATP մրցաշարերի եզրափակիչներ
---------------------------

### Մենախաղ (19)

#### Հաղթանակներ (6)

|  |
| --- |
| **Պատմություն** |
| Մեծ Սաղավարտ (0) |
| Մասթերս գավաթ (0) |
| ATP Մասթերս (0) |
| ATP International Series Gold (1) |
| ATP մրցաշարեր (5) |

| Արդյունք | No. | Ամսաթիվ | Մրցաշար | Ծածկույթ | Մրցակից | Հաշիվ |
| --- | --- | --- | --- | --- | --- | --- |
| Հաղթանակ | 1. | 1997 սեպտեմբերի 22 | Adidas Open de Toulouse Midi-PyrénéesԹուլուզ, Ֆրանսիա | Հարդ (i) | Ավստրալիա Մարկ Ֆիլիպուսիս | 7–5, 5–7, 6–4 |
| Հաղթանակ | 2. | 1999 ապրիլի 12 | Japan Open Tennis ChampionshipsՏոկիո, Ճապոնիա | Հարդ | Հարավաֆրիկյան Հանրապետություն Ուեյն Ֆերեյրա | 7–6(7–5), 7–5 |
| Հաղթանակ | 3. | 1999 հունիսի 7 | Gerry Weber OpenՀալլե, Գերմանիա | Խոտածածկ | Շվեդիա Նիկլաս Կուլտի | 6–3, 6–2 |
| Հաղթանակ | 4. | 1999 սեպտեմբերի 13 | ATP TashkentՏաշքենդ, Ուզբեկստան | Հարդ | Շվեյցարիա Ջորջ Բասթլ | 6–4, 6–2 |
| Հաղթանակ | 5. | 2000 փետրվարի 7 | Barclays Dubai Tennis ChampionshipsԴուբայ, ԱՄԷ | Հարդ | Իսպանիա Խուան Կառլոս Ֆեռերո | 7–5, 4–6, 6–3 |
| Հաղթանակ | 6. | 2000 հոկտեմբերի 2 | Hong Kong OpenՀոնգկոնգ, Չինաստան | Հարդ | Ավստրալիա Մարկ Ֆիլիպուսիս | 7–6(7–4), 2–6, 6–2 |

#### Պարտություններ (13)

|  |
| --- |
| **Պատմություն** |
| Մեծ Սաղավարտ (0) |
| Մասթերս գավաթ (0) |
| ATP Մասթերս (1) |
| ATP International Series Gold (3) |
| ATP մրցաշարեր (9) |

| Արդյունք | No. | Ամսաթիվ | Մրցաշար | Ծածկույթ | Մրցակից | Հաշիվ |
| --- | --- | --- | --- | --- | --- | --- |
| Պարտություն | 1. | 1997 հոկտեմբերի 13 | Սինգապուր, Սինգապուր | Գորգ | Շվեդիա Մագնուս Գուստաֆսոն | 6–4, 3–6, 3–6 |
| Պարտություն | 2. | 1999 փետրվարի 15 | Dubai Tennis ChampionshipsԴուբայ, ԱՄԷ | Հարդ | Ֆրանսիա Ժերոմ Գոլմարդ | 4–6, 2–6 |
| Պարտություն | 3. | 1999 հոկտեմբերի 19 | BA-CA TennisTrophyՎիեննա, Ավստրիա | Գորգ | Միացյալ Թագավորություն Գրեգ Ռուսեդսկի | 7–6(7–5), 6–2, 3–6, 5–7, 4–6 |
| Պարտություն | 4. | 2001 հոկտեմբերի 8 | Kremlin CupՄոսկվա, Ռուսաստան(1) | Գորգ (i) | Ռուսաստան Եվգենի Կաֆելնիկով | 4–6, 5–7 |
| Պարտություն | 5. | 2002 հունիսի 17 | Gerry Weber OpenՀալլե, Գերմանիա(1) | Խոտածածկ | Ռուսաստան Եվգենի Կաֆելնիկով | 6–2, 4–6, 4–6 |
| Պարտություն | 6. | 2003 հունիսի 16 | Gerry Weber OpenՀալլե, Գերմանիա(2) | Խոտածածկ | Շվեյցարիա Ռոջեր Ֆեդերեր | 1–6, 3–6 |
| Պարտություն | 7. | 2004 փետրվարի 16 | Regions Morgan Keegan Championships and the Cellular South CupՄեմֆիս, ԱՄՆ | Հարդ | Շվեդիա Խոակիմ Յոհանսոն | 6–7(5–7), 3–6 |
| Պարտություն | 8. | 2004 մարտի 1 | Tennis Channel OpenՍքոթսդեյլ, ԱՄՆ | Հարդ | Ամերիկայի Միացյալ Նահանգներ Վինս Սպադեա | 5–7, 7–6(7–5), 3–6 |
| Պարտություն | 9. | 2004 հուլիսի 19 | RCA ChampionshipsԻնդիանապոլիս, ԱՄՆ | Հարդ | Ամերիկայի Միացյալ Նահանգներ Էնդի Ռոդիկ | 2–6, 3–6 |
| Պարտություն | 10. | 2004 հուլիսի 12 | Mercedes-Benz CupԼոս Անջելես, ԱՄՆ | Հարդ | Գերմանիա Տոմի Հաաս | 6–7(6–8), 4–6 |
| Պարտություն | 11. | 2005 հոկտեմբերի 10 | Kremlin CupՄոսկվա, Ռուսաստան(2) | Գորգ (i) | Ռուսաստան Իգոր Անդրեև | 7–5, 6–7(3–7), 2–6 |
| Պարտություն | 12. | 2005 հոկտեմբերի 24 | St. Petersburg OpenՍանկտ Պետերբուրգ, Ռուսաստան | Գորգ (i) | Շվեդիա Թոմաս Յոհանսոն | 4–6, 2–6 |
| Պարտություն | 13. | 2008 հուլիսի 27 | Canada MastersՏորոնտո, Կանադա | Հարդ | Իսպանիա Ռաֆայել Նադալ | 3–6, 2–6 |

### Զուգախաղ (4)

#### Հաղթանակ (4)

|  |
| --- |
| **Պատմություն** |
| Մեծ Սաղավարտ (0) |
| Օլիմպիական խաղեր (0) |
| Մասթերս գավաթ (0) |
| ATP Մասթերս (0) |
| ATP International Series Gold (1) |
| ATP մրցաշարեր (2) |
| Ֆյուչերս (1) |

|  |  |  |  |  |  |  |
| --- | --- | --- | --- | --- | --- | --- |
| **No.** | **Ամսաթիվ** | **Մրցաշար** | **Ծածկույթ** | **Խաղընկեր** | **Մրցակիցներ** | **Հաշիվ** |
| 1. | 1998 հոկտեմբերի 19 | Օստրավա, Չեխիա | Գորգ | Գերմանիա Դավիդ Պրինոսիլ | Հարավաֆրիկյան Հանրապետություն Դավիդ Ադամս  Չեխիա Պավել Վիզներ | 6–4, 6–3 |
| 2. | 2002 հուլիսի 22 | Countrywide ClassicԼոս Անջելես, ԱՄՆ | Հարդ | Ֆրանսիա Սեբաստիեն Գրոժան | Ամերիկայի Միացյալ Նահանգներ Ջասթին Հիմելստոբ  Ֆրանսիա Միքաել Լլոդրա | 6–4, 6–4 |
| 3. | 2003 սեպտեմբերի 29 | AIG Japan Open Tennis ChampionshipsՏոկիո, Ճապոնիա | Հարդ | Ամերիկայի Միացյալ Նահանգներ Ջասթին Հիմելստոբ | Բահամներ Մարկ Մերկլեյն  Ամերիկայի Միացյալ Նահանգներ Սքոթ Համֆրիս | 6–7(6–8), 6–3, 7–6(7–4) |
| 4. | 2010 հոկտեմբերի 11 | ITF Futures tennis tournamentsՀամբախ, Գերմանիա | Հարդ | Գերմանիա Ստեֆան Սեյֆերտ | Չեխիա Ռոման Ժեբավի  Չեխիա Դանիել Լուստիգ | 3–6, 6–2, [10–7] |

Մենախաղի մրցաշարերի վիճակագրություն
-----------------------------------

### Singles

| Մրցաշար | 1996 | 1997 | 1998 | 1999 | 2000 | 2001 | 2002 | 2003 | 2004 | 2005 | 2006 | 2007 | 2008 | 2009 | 2010 | ՀՄ | Հ–Պ |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Մեծ Սաղավարտ** |
| Ավստրալիայի բաց առաջնություն | 1 շրջան | ՉՄ | 1/4 | 3 շրջան | 1/4 | 2 շրջան | 1 շրջան | ՉՄ | 1 շրջան | 1 շրջան | 1/2 | ՉՄ | 1 շրջան | ՉՄ | ՉՄ | 0 / 10 | 16–10 |
| Ֆրանսիայի բաց աառջնություն | ՉՄ | 1 շրջան | 2 շրջան | 1 շրջան | 1 շրջան | 1 շրջան | 1 շրջան | 2 շրջան | 2 շրջան | 4 շրջան | 3 շրջան | ՉՄ | ՉՄ | 2 շրջան | ՉՄ | 0 / 11 | 9–10 |
| Ուիմբլդոն | ՉՄ | 1/4 | 3 շրջան | 2 շրջան | 1 շրջան | 4 շրջան | 3 շրջան | 1 շրջան | 1 շրջան | 3 շրջան | ՉՄ | 3 շրջան | 3 շրջան | 1 շրջան | 1 շրջան | 0 / 13 | 18–13 |
| ԱՄՆ բաց առաջնություն | ՉՄ | ՉՄ | 3 շրջան | 3 շրջան | 1/4 | 1 շրջան | 1 շրջան | 2 շրջան | 4 շրջան | 4 շրջան | ՉՄ | 2 շրջան | 1 շրջան | 2 շրջան | ՉՄ | 0 / 11 | 17–11 |
| **Տարվա ամփոփիչ մրցաշար** |
| Մասթերս գավաթ | ՉՄ | ՉՄ | ՉՄ | 1/2 | ՉՄ | ՉՄ | ՉՄ | ՉՄ | ՉՄ | ՉՄ | ՉՄ | ՉՄ | ՉՄ | ՉՄ | ՉՄ | 0 / 1 | 2–2 |
| **ATP Մասթերս** |
| Indian Wells MastersԻնդիան Ուելս | ՉՄ | ՉՄ | 3 շրջան | 3 շրջան | 1 շրջան | 3 շրջան | 2 շրջան | 2 շրջան | 1 շրջան | 1/4 | 2 շրջան | ՉՄ | 1 շրջան | 3 շրջան | ՉՄ | 0 / 11 | 12–11 |
| Miami MastersՄայամի | ՉՄ | 2 շրջան | 3 շրջան | 1/4 | 2 շրջան | 2 շրջան | 1 շրջան | 1 շրջան | 1/4 | 2 շրջան | 4 շրջան | ՉՄ | 3 շրջան | 3 շրջան | ՉՄ | 0 / 12 | 16–12 |
| Monte Carlo MastersՄոնտե Կարլո | ՉՄ | ՉՄ | 2 շրջան | ՉՄ | ՉՄ | 1 շրջան | 1 շրջան | ՉՄ | 2 շրջան | 2 շրջան | 3 շրջան | ՉՄ | 2 շրջան | 1 շրջան | ՉՄ | 0 / 8 | 6–8 |
| Rome MastersՀռոմ | ՉՄ | ՉՄ | ՉՄ | 3 շրջան | ՉՄ | 3 շրջան | 1 շրջան | ՉՄ | 1 շրջան | 2 շրջան | 2 շրջան | ՉՄ | 1 շրջան | 1 շրջան | A | 0 / 8 | 6–8 |
| Madrid OpenՄադրիդ | ՉՄ | ՉՄ | ՉՄ | ՉՄ | ՉՄ | ՉՄ | ՉՄ | ՉՄ | ՉՄ | 1 շրջան | ՉՄ | 1/2 | 1 շրջան | 1 շրջան | ՉՄ | 0 / 4 | 4–4 |
| Canada MastersՏորոնտո | ՉՄ | ՉՄ | 3 շրջան | 1/2 | 2 շրջան | 2 շրջան | 1 շրջան | ՉՄ | 1/2 | 3 շրջան | ՉՄ | 2 շրջան | Ե | 1 շրջան | ՉՄ | 0 / 10 | 20–10 |
| Cincinnati MastersՑինցինատի | ՉՄ | ՉՄ | 1 շրջան | 3 շրջան | 1 շրջան | 3 շրջան | 2 շրջան | ՉՄ | 2 շրջան | 2 շրջան | ՉՄ | 2 շրջան | ՉՄ | 1 շրջան | ՉՄ | 0 / 9 | 8–9 |
| Shanghai MastersՇանհայ | Ոչ ATP Մասթերս | ՉՄ | ՉՄ | 0 / 0 | 0–0 |
| Paris MastersՓարիզ | ՉՄ | ՉՄ | 2 շրջան | ՉՄ | ՉՄ | 1 շրջան | ՉՄ | ՉՄ | ՉՄ | 1 շրջան | ՉՄ | 1 շրջան | 2 շրջան | ՉՄ | ՉՄ | 0 / 5 | 2–5 |
| Hamburg MastersՀամբուրգ | 1 շրջան | 2 շրջան | 1 շրջան | ՉՄ | ՉՄ | 3 շրջան | 1 շրջան | 1 շրջան | 1 շրջան | 2 շրջան | 2 շրջան | ՉՄ | 1/4 | NM1 | 0 / 10 | 8–10 |
| **Օլիմպիական խաղեր** |
| Օլիմպիական խաղեր | ՉՄ | ՉԱ | 1 շրջան | ՉԱ | 3 շրջան | ՉԱ | 3 շրջան | ՉԱ | 0 / 3 | 5–3 |
|
| Վարկանիշ տարվա վերջին | 128 | 32 | 35 | 6 | 20 | 42 | 72 | 58 | 21 | 22 | 48 | 49 | 38 | 116 | 722 |  |

Ծանոթագրություններ
------------------

1. ↑  ITF կայքէջ
2. 1 2 3  ATP վեբկայք
3. ↑  ATP պրոֆիլ
4. ↑  «Kiefer's Comeback & The Getting of Wisdom». ATP. 2006 թ․ նոյեմբերի 7. Վերցված է 2014 թ․ փետրվարի 16-ին.
5. ↑  «Nicolas Kiefer beendet seine Karriere» (գերմաներեն). Frankfurter Allgemeine. 30.12.2010. Վերցված է 2014 թ․ փետրվարի 16-ին.

Արտաքին հղումներ
----------------

* Նիկոլաս Կիֆերը ATP կայքում
* Նիկոլաս Կիֆերը ITF կայքում Արխիվացված 2016-09-04 Wayback Machine
* Նիկոլաս Կիֆերը Դևիսի գավաթի մասնակցի կայքում
* Պաշտոնական կայք

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Նիկոլաս Կիֆեր» հոդվածին։ |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | ATP · ITF |
|  |
| Բառարաններ և հանրագիտարաններ | Munzinger |
|  |
| Չափորոշչային վերահսկողություն | GND: 123202973 · GTAA: 118666 · VIAF: 25504385 · WorldCat VIAF: 25504385 |

 |